**Marek Rodák** (s. 13. joulukuuta 1996 Košice, Slovakia) on slovakialainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Fulhamia ja Slovakian maajoukkuetta.

Seurajoukkueura
---------------

Rodák aloitti jalkapallouransa syntymäkaupunkinsa joukkueessa VSS Košicessa, ennen kun pääsi kokeilemaan Fulhamissa kauden 2012–2013 puolivälissä. Heinäkuussa 2013 hän siirtyi Fulhamin junioriakatemiaan virallisesti. Hän pelasi alle 18-vuotiaiden joukkueessa FA Youth Cupin kaksiosaisessa finaalissa Chelseaa vastaan huhti-toukokuussa 2014. Kaudella 2014–2015 Rodák oli ensimmäistä kertaa vaihtopenkillä Mestaruussarjan ottelussa Leeds Unitedia vastaan, jonka jälkeen hän siirtyi Farnborough FC:hen lyhyelle lainalle kahdeksi kuukaudeksi.

Tammikuussa 2016 Rodák siirtyi lainalle Welling Unitediin ja vuoden päästä toiselle lainalle Accrington Stanleyyn. Hän teki debyyttinsä Kakkosliigassa tammikuussa 2017 Cheltenhamia vastaan. Rodák pelasi kaudella 2016–2017 Kakkosliigaa 20 ottelua Accringtonin sijoittuessa sarjassa sijalle 13.

Rodák teki ensiesiintymisensä Fulhamin edustusjoukkueessa elokuussa 2017 liigacupin ensimmäisen kierroksen ottelussa Wycombea vastaan. Myöhemmin samassa kuussa hän siirtyi lainalle Ykkösliigassa pelanneeseen Rotherham Unitediin ja pelasi kaudella 2017–2018 joukkueessa 38 ottelua Rotherhamin noustessa Mestaruussarjaan karsintojen kautta, jonka jälkeen hän teki uuden lainasopimuksen joukkueen kanssa kaudelle 2018–2019. Palatessa Fulhamiin kaudelle 2019–2020 hänestä tuli vakiokokoonpanon pelaaja, nimittäin hän pelasi Mestaruusssarjaa tuolloin 33 ottelua, kun Fulham nousi Valioliigaan.

Rodák teki valioliigadebyyttinsä kauden 2020–2021 ensimmäisessä ottelussa Arsenalia vastaan, jolloin Fulham hävisi pohjois-lontoolaisille 0-3. Kaudella hän oli oikeastaan varamaalivahti Alphonse Areolalle ja pelasi kaudella kaksi ottelua Valioliigaa, toisen viimeisen kierroksen ottelussa Newcastlea vastaan.

Rodák pelasi ensimmäisen valioliigaottelunsa kaudella 2022–2023, pelaten koko ottelun Liverpoolia vastaan, joka päättyi 2-2 -tasapeliin.

Maajoukkueura
-------------

Rodák kutsuttiin ensimmäistä kertaa Slovakian päämaajoukkueeseen otteluun toukokuussa 2018 Alankomaita vastaan, mutta ei pelannut ottelussa.

Syyskuussa 2018 Rodák teki maalin syyskuussa 2018 Islannin alle 21-vuotiaiden maajoukkuetta vastaan karsinnoissa vuoden 2019 alle 21-vuotiaiden Euroopan-mestaruuskisoihin 94' peliminuutilla.

Rodák teki ensiesiintymisensä syyskuussa 2020 Slovakian päämaajoukkueessa Kansojen liigan B-liigan ottelussa Israelia vastaan.

Lähteet
-------

1. 1 2 3 4  Fulham FC: Marek Rodák *Fulham FC*. Viitattu 25.9.2023.
2. ↑  2016-2017 League Two Table *thefishy.co.uk*. Viitattu 25.9.2023.
3. ↑  Marek Rodak - Detailed stats *www.transfermarkt.com*. Viitattu 25.9.2023. (englanniksi)
4. ↑  Wycombe Wanderers - Fulham FC, Aug 8, 2017 - EFL Cup - Match sheet *www.transfermarkt.com*. Viitattu 25.9.2023. (englanniksi)
5. ↑  Marek Rodak - Detailed stats *www.transfermarkt.com*. Viitattu 26.9.2023. (englanniksi)
6. ↑  League One (Sky Sports) *SkySports*. Viitattu 26.9.2023. (englanniksi)
7. ↑  Marek Rodak - Detailed stats *www.transfermarkt.com*. Viitattu 26.9.2023. (englanniksi)
8. ↑  2019-2020 Championship League Table *thefishy.co.uk*. Viitattu 26.9.2023.
9. 1 2  Marek Rodak - Detailed stats *www.transfermarkt.com*. Viitattu 26.9.2023. (englanniksi)
10. ↑  Alphonse Areola - Detailed stats *www.transfermarkt.com*. Viitattu 26.9.2023. (englanniksi)
11. 1 2  Marek Rodak - National team *www.transfermarkt.com*. Viitattu 26.9.2023. (englanniksi)
12. ↑  Iceland U21 - Slovakia U21, Sep 11, 2018 - UEFA European Under-21 Championship Qualifying - Match sheet *www.transfermarkt.com*. Viitattu 26.9.2023. (englanniksi)

Fulham – Englannin Valioliiga
1 Rodák |
2 Tete |
3 Bassey |
4 Adarabioyo |
6 Reed |
7 Jiménez |
8 Wilson |
10 Cairney |
11 Traoré |
12 Ballo-Touré |
13 Ream |
14 Decordova-Reid |
17 Leno |
18 Pereira |
19 Muniz |
20 Willian |
21 Castagne |
22 Iwobi |
23 Benda |
26 Palhinha |
28 Lukić |
30 Vinícius |
31 Diop |
33 Robinson |
35 Francois |
38 Harris |
Manageri Silva